


ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ

	2023-жылдын «11» июлу
	         № 98
	                         Москва шаары   



 
Евразия экономикалык бирлигинин интеграцияланган маалыматтык системасынын алкагында Евразия экономикалык бирлигинин мүчө мамлекеттеринин агроөнөр жай комплексинин чакан системасына карата талаптарга жана аны түзүү боюнча өз ара аракеттенүү эрежелерине өзгөртүүлөрдү киргизүү жөнүндө
	
2014-жылдын 29-майындагы Евразия экономикалык бирлиги жөнүндө келишимдин 95-беренесинин 1-пунктунун 7-пунктчасына жана Жогорку Евразия экономикалык кеңешинин 2021-жылдын 21-майындагы № 7 чечими менен бекитилген Евразия экономикалык бирлигине мүчө мамлекеттердин айыл чарба өсүмдүктөрүнүн сортторун жана үрөнчүлүгүн сыноо чөйрөсүндөгү мыйзамдарын бирдейлештирүүгө багытталган чаралардын тизмегинин 9-пунктуна ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 2017-жылдын 31-январындагы № 18 чечими менен бекитилген Евразия экономикалык бирлигинин интеграцияланган маалыматтык системасынын алкагында Евразия экономикалык бирлигинин мүчө мамлекеттеринин агроөнөр жай комплексинин чакан системасына карата талаптарга жана аны түзүү боюнча өз ара аракеттенүү эрежелерине тиркемеге ылайык өзгөртүүлөр киргизилсин. 
2. Бул чечим расмий жарыяланган датадан тартып 30 календардык күн өткөндөн кийин күчүнө кирет.

         
             Евразия экономикалык комиссиясынын 
                     Коллегиясынын төрагасы                                              М. Мясникович

ТИРКЕМЕ
Евразия экономикалык комиссиясынын Коллегиясынын 
2023-жылдын 11-июлундагы № 98 чечимине     


Евразия экономикалык бирлигинин интеграцияланган маалыматтык системасынын алкагында Евразия экономикалык бирлигинин мүчө мамлекеттеринин агроөнөр жай комплексинин чакан системасына карата талаптарга жана аны түзүү боюнча өз ара аракеттенүү эрежелерине киргизилүүчү 
ӨЗГӨРТҮҮЛӨР

1.  1-пункттагы «айыл чарба өсүмдүктөрүнүн сортторунун бирдиктүү реестрин, асыл тукум жаныбарлар жана асыл тукум мал чарбачылыгы жаатындагы селекциялык жетишкендиктер жөнүндө маалыматтардын ресурсун, илимий-изилдөө иштеп чыгууларынын ресурсун кошкондо» деген сөздөр «ушул Талаптардын 11-пунктунда көрсөтүлгөн» деген сөздөр менен алмаштырылсын.
2. 11-Пункт төмөнкүдөй мазмундагы «з» жана «и» пунктчалары менен толукталсын: 
 «з) вйыл чарба өсүмдүктөрүнүн үрөнүн өндүрүү жана (же) сатуу боюнча ишти жүзөгө ашыруучу мүчө мамлекеттердин чарбакер субъекттеринин бирдиктүү реестри;
и) мүчө мамлекеттерде берилген айыл чарба өсүмдүктөрүнүн үрөндөрүнүн сорттук жана себүү (отургузуу) сапаттары жөнүндө маалыматтарды камтыган документтердин бирдиктүү реестри.».
3. 12-пункттун «а» пунктчасы төмөнкүдөй мазмундагы абзацтар менен толукталсын:
 «айыл чарба өсүмдүктөрүнүн уруктарын өндүрүү жана (же) сатуу боюнча ишти жүзөгө ашыруучу мүчө мамлекеттердин чарбакер субъекттери жөнүндө;
мүчө мамлекеттерде берилген айыл чарба өсүмдүктөрүнүн үрөндөрүнүн сорттук жана себүү (отургузуу) сапаттары жөнүндө маалыматтарды камтыган документтер тууралуу;».
4. 14-пункт төмөнкүдөй мазмундагы «и» жана «к» пунктчалары менен толукталсын:
 «и) айыл чарба өсүмдүктөрүнүн уруктарын өндүрүү жана (же) сатуу боюнча ишти жүзөгө ашыруучу мүчө мамлекеттердин чарбакер субъекттери жөнүндө;
к) мүчө мамлекеттерде берилген айыл чарба өсүмдүктөрүнүн үрөндөрүнүн сорттук жана себүү (отургузуу) сапаттары жөнүндө маалыматтарды камтыган документтер тууралуу;».
5. 23-пункт биринчи абзацтан кийин төмөнкүдөй мазмундагы абзац менен толукталсын:
 «Мүчө мамлекеттердин айыл чарба үрөндөрүн өндүрүүнү жана (же) сатууну жүзөгө ашырган чарба жүргүзүүчү субъекттеринин бирдиктүү реестри мүчө мамлекеттердин макулдашылган (координацияланган) агроөнөр саясатын ишке ашырууга ыйгарым укуктуу органдары тарабынан үстүбүздөгү жылдын 1-февралына чейин ушул жылдын 1-январына карата абалы боюнча Евразия экономикалык комиссиясына тиркемеге ылайык формада берилүүчү маалыматтардын негизинде түзүлөт.».
6. Төмөнкүдөй мазмундагы тиркеме менен толукталсын:

	«ТИРКЕМЕ
Евразия экономикалык бирлигинин интеграцияланган маалыматтык системасынын алкагында Евразия экономикалык бирлигинин мүчө мамлекеттеринин агроөнөр жай комплексинин чакан системасына карата талаптарга жана аны түзүү боюнча өз ара аракеттенүү эрежелерине




Айыл чарба өсүмдүктөрүнүн үрөндөрүн өндүрүү жана (же) сатуу боюнча иш жүргүзгөн мүчө мамлекеттердин чарбакер субъекттеринин бирдиктүү реестрин түзүү үчүн Евразия экономикалык бирлигине мүчө мамлекеттердин макулдашылган (координацияланган) агроөнөр жай саясатын ишке ашырууга ыйгарым укуктуу органдары тарабынан Евразия экономикалык комиссиясына берилүүчү 
МААЛЫМАТТАР

	[bookmark: _Hlk116550094][bookmark: _Hlk114734571]Үрөн өндүрүүчүнүн (же) сатып өткөрүүчүнүн аталышы, уюштуруу-укуктук формасы, юридикалык жакты мамлекеттик каттоо жөнүндө маалыматтар, жеке жактын салык төлөөчүнүн аты-жөнү (бар болсо), идентификациялык номери

	Үрөн өндүрүүчүнүн жана (же) сатып өткөрүүчүнүн байланыш маалыматтары (жайгашкан жеринин дареги, телефон номери, электрондук дареги)
	Ишмердиктин түрү
	Үрөн өндүрүүчүнүн жана (же) сатып өткөрүүчүнүн категориясы (статусу)
	Үрөн өндүрүү жана (же) сатуу жүргүзүлүп жаткан айыл чарба өсүмдүктөрүнүн аталышы
	Үрөн өндүрүүчүнүн жана (же) сатып өткөрүүчүнүн категориясын (статусун) ыйгаруу жөнүндө документтин аталышы, номери, берилген күнү

	Үрөн өстүрүүчүгө жана (же) сатып өткөрүүчүгө категорияны (статусту) ыйгаруу жөнүндө документтин колдонуу мөөнөтү

